Vlaams Belang

Vlaams Belang is een Vlamsche polletieke party die bestoat sedert 14 november 2004. Z' is Vlams-nationalistisch en reks-conservatief.

 Geschiedenisse 
Vlaams Belang is de opvolger van 't Vlaams Blok. In 2004 woarn drie vzw's verboundn me 't Vlaams Blok angekloagd en verôordeeld voe racisme deur 't Hof van Cassoasje, de ogste rechtbank va België. De drie vzw's woarn:
De Vlaamse Concentratie, den ountvanger en behêerder van den overheidssubsidies van 't Vlaams Belang, 
De Nationalistische Omroepstichting, da zorgt vo de radio- en televisieprograms en 
Het Nationaal Vormingsinstituut, da zorgt vo de vormieng va de koadrleedn van 't Vlaams Belang.
Doarip besloot de party van noame te verandern.

Tot in 2006 giengn de verkieziengsuutsloagen van't VB oltyd moa in stygende lyne. Vô de Gemêenteroadsverkiezingn 2006 krêeg Filip Dewinter en koude douche deur 'n uutslag van Patrick Janssens, moa ôok in de grôte steedn was't nie oltyd ne vettn.

Anno 2007 zien we veranderiengn in de winnoarsmentaliteit en stuuft et ol ne kêe in den top van 't VB. Me de nieuwe "Lyste Dedecker" ester ne nieuwn die komt vissen in dezelfdn vyver.

By de verkieziengn van 7 juni 2009 oalde de partie 15,28% van de stemmn voe 't Vlams Parlement en 15,88% voe d' Europeesche verkieziengn. Da wos e verlies van 8,86% en 7,28% vergeleekn met de vôorige Vlamsche en Europeesche parlementsverkieziengn van 't Vlams Blok. 

By de federoale verkieziengen van 2010 gieng 't Vlaams Belang were achteruut. In de Koamer zakte de partie toet 12,3% van de stemmn,  e verlies van 6,7%. Ze woarn vuuve van under 17 zetels kwyt. In de Senoat giengn ze 6,92% achteruut toet 12,28%. Doa woarn ze twêe van under vuuf zetels kwyt (voe de rechtstreeks verkoozn senateurs). 

 Oofdpuntn van 't programma 
Sedert die verôordelienge probeert 't Vlaams Belang neur racistiese parleej e bitje in te perkn. Moa nie olle verkooznen sloagn doa even goed in. Dat is oek normoal: de arde kritiek op immigrantn is oek êen van de belangrykste reed'nen vowuk da 't Vlaams Belang goed scôort in de verkiezingn.
De vrimde die ier weunn, moetn nunder anpassen a nuuze toale e de Vlamsche cultuur.
Der meugn gin nieuwe vrimde mêer immigreern in België.
Vloandern oenofankelik. Dikkers verwôord in de krete België barst.
Mêer blauw op stroate voe mêer veiligheid en e betere bestryding van de criminaliteit.
De familie is belangryk. Vele mêer kindjesgeld om de voader of de moeder by 't gezin te loatn in de plekke va te goan werkn.
Economie: minder macht voe de vakboundn, gin geldstroomn ne mi na de Woaln e na Brussel.

De Vlams Belangers zelve zeggn dikkers dan de 'traditionele' partyen ol vele van nunder standpuntn geweune overenoomn en. Objectif ezien is dat oek wel woa. E vôorbeeld: overtyd wos 't e schande om te zeggen "aanpassen, of werekêern na joen land" tegen e vrimdelieng. Moa nu durvn oek d'ander partyen dat ol te zeggn. Zelfs de partyen ol de lienkerkant zyn in de loop der joarn opeschoovn na 't centrum.

 De kopstikkn 
De nieuwn vôorzitter sedert ende 2014 es Tom Van Grieken die Gerolf Annemans ipvolgde. Annemans volgde in 2012 Bruno Valkeniers ip. Vôodien wos 't Frank Vanhecke, ipvolger van stichter Karel Dillen. Andere kopstikkn zyn Filip Dewinter, Filip De Man, Marijke Dillen, Barbara Pas en Anke Van dermeersch.

Zôwel Frank Vanhecke as Filip Dewinter zyn afkomstig van Brugge, moa 't centrum van de party en ulder activiteitn liggn in Antwerpen. In november 2009 gaf Frank Vanhecke zyn ountslag uut 't partybesteur van 't Vlaams Belang.
 Polletieke mandoatn 
 Europees niveau 
In 't Europees parlement makt 't Vlams Belang dêel uut van de fractie Patriottn vor Europa. Z' hèn drie Europarlementsleedn:
 Gerolf Annemans
 Barbara Bonte
 Tom Vandendriessche
Federoal niveau
+ Koamer van Volksverteegnwoordigers (2024-2029) Kieskrieng Noame  Kurt Ravyts  Dominiek Spinnewyn-Sneppe  Kristien Verbelen  Wouter Vermeersch   Ortwin Depoortere  Barbara Pas (fractievôorzitter)   Werner Somers  Francesca Van Belleghem  Alexander Van Hoecke  Marijke Dillen  Ellen Samyn  Reccino Van Lommel  Sam van Rooy  Lode Vereeck  Katleen Bury  Britt Huybrechts  Kurt Moons  Dieter Keuten  Annick Ponthier  Frank Troosters
+ Senoat (2024-2029) Kieskrieng Noame  Yves Buysse  Johan Deckmyn   Kristof Slagmulder  Anke Van dermeersch  Wim Verheyden  Hans Verreyt  Klaas Slootmans (fractievôorzitter)  Bob De Brabandere
 Vlams niveau 
+ Vlams Parlement (2024-2029) Kieskrieng Noame  Yves Buysse  Immanuel De Reuse  Tom Lamont  Carmen Ryheul  Stefaan Sintobin  Sarah T'Joens  Adeline Blancquaert  Filip Brusselmans  Johan Deckmyn  Guy D'haeseleer  Ilse Malfroot  Kristof Slagmulder  Freija Van den Driessche  Bart Claes  Dries Devillé  Filip Dewinter  Els Sterckx  Anke Van dermeersch  Tom Van Grieken  Bart Van Opstal  Wim Verheyden  Frédéric Erens  Jan Laeremans  Klaas Slootmans  Suzy Wouters  Michiel Awouters  Roosmarijn Beckers  Mercina Claesen  Chris Janssens (fractievôorzitter)  Leo Pieters  Dominiek Lootens-Stael
 Brussels niveau 
+ Brussels Hoofdstedelik Parlement (2024-2029) Kieskrieng Noame  Bob De Brabandere (fractievôorzitter)

 Externe koppelienge 
De officieeln website

Categorie:Vlamsche polletieke party